Nacionalna biblioteka Švicarske

**Švicarska nacionalna biblioteka** (, , , ) jest nacionalna biblioteka Švicarske. U sastavu Federalnog ureda za kulturu, zadužena je za prikupljanje, katalogizaciju i čuvanje informacija u svim oblastima, disciplinama i medijima povezanim sa Švicarskom, kao i za osiguranje najšire dostupnosti i širenja tih podataka.

Cilj Švicarske nacionalne biblioteke je biti otvorena za sve  po širini i obimu svoje zbirke, i odražavati pluralitet i raznolikost švicarske kulture. To je kulturna baština od nacionalnog značaja.

## Historija 
28. juna 1894, aktom Vijeća osnovana je biblioteka sa odgovornošću prikupljanja "Helvetice": svih publikacija koje se odnose na Švicarce i Švicarsku. Godine 1899. biblioteka je otvorena za javnost u zgradi Saveznog arhiva, a  1931. se seli u novoizgrađenu zgradu u ulici Hallwylstrasse. Zgrada je projektirana u modernističkom stilu Nove objektivnosti i zaštićena je kao historijski spomenik.

Godine 1991. napravljen je plan izgradnje podzemnih polica i modernizacije zgrade. Prvi podzemni dio s policama otvoren je 1997. i sadrži knjige, književne arhive i posebne zbirke. Drugi podzemni dio s policama otvoren je 2009. i sadrži novine i periodične publikacije. Biblioteka očekuje da će imati rezervni kapacitet za skladištenje do 2038. U periodu od 1994. do 2001. zgrada biblioteke je renovirana radi modernizacije i proširenja.

## Zbirke 
Zbirka Švicarske nacionalne biblioteke uključuje opsežnu kolekciju knjiga, novina, mapa i atlasa, službenih publikacija i štampane muzike. Zbirka knjiga Nacionalne biblioteke sadrži cjelokupnu produkciju švicarskih izdavača na svim jezicima i dodaje skoro 15.000 novih publikacija u godini. Ne postoji zakon o obaveznom depozitu, već sporazum sa švicarskim izdavačima. Od 2020. biblioteka je imala 4,8 miliona publikacija.

Posebne kolekcije koje se nalaze u Nacionalnoj biblioteci uključuju *Lüthi biblijsku zbirku*, *muzičke zbirke*, *Arhiv Novog Helvetskog društva* i mnoge druge zbirke o temama uključujući biblioteku, štampu i radio, politiku, sport, nauku i genealogiju.

Nacionalna biblioteka ima obimnu kolekciju postera kao dio svog odjeljenja za grafiku i crteže koji pokriva proizvodnju švicarskih postera. Zbirka plakata uključuje arhiv Claudea Kuhna, koji sadrži preko 350 postera koje je kreirao bernski umjetnik.

## Aktivnosti 
Godine 1901. biblioteka je objavila prvi tom Švicarske knjige, nacionalne bibliografije Švicarske. Izdanja se objavljuju svake godine.

Godine 1928. formiran je *Swiss Union Katalog* kako bi se stvorio centralni katalog za sve švicarske biblioteke. Godine 1979. Nacionalna biblioteka je preuzela upravljanje katalogom od Švicarskog udruženja bibliotekara. 2010, sa pojavom digitalnih kataloga, servis je zatvoren.

Od 1995. biblioteka ima ISSN centar Švicarska koji dodjeljuje ISSN švicarskim serijskim publikacijama.

Godine 1998. osnovan je *Švicarski književni arhiv* kao odjel Nacionalne biblioteke za prikupljanje književnih imanja i arhiva. Godine 2016. pod organizaciju biblioteke došao je *Švicarski nacionalni zvučni arhiv*.

"Quarto" je časopis Švicarske nacionalne biblioteke i fokusira se na jednu od četiri švajcarske književnosti (njemačku, francusku, italijansku i romanš)ku sa tekstovima i esejima o istaknutoj književnosti. Časopis izlazi jednom ili dvaput godišnje.

## Reference 
## Vanjski linkovi 
* Zvanični sajt
* HelveticAll – Online katalog biblioteke

Kategorija:Biblioteke u Švicarskoj
Švicarska
Kategorija:Kultura u Bernu